Bygningen er oppført i stilretningen nasjonal barokk, med et borgaktig preg. Den ble reist i årene 1914–1918 og 1921–1924. Hovedmaterialet er drammensgranitt, mens grunnmuren er i en lysere granitt. Dekoren i steinen er inspirert av norsk treskurd. Et minne fra huset som sto der tidligere er murt inn i bygningen ut mot Tollbugata; en kanonkule skutt fra Akershus som bommet på svenskene i 1716 ble dratt ut av veggen og støpt inn i nybygget.